CELEX: 22008D0053
Language: sk
Date: 2008-04-25 00:00:00
Title: Rozhodnutie Spoločného výboru EHP č. 53/2008 z  25. apríla 2008 , ktorým sa mení a dopĺňa príloha XVI (Verejné obstarávanie) k Dohode o EHP

21.8.2008   
            
            
               SK
            
            
               Úradný vestník Európskej únie
            
            
               L 223/51
            
         
      ROZHODNUTIE SPOLOČNÉHO VÝBORU EHP
   č. 53/2008
   z 25. apríla 2008,
   ktorým sa mení a dopĺňa príloha XVI (Verejné obstarávanie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XVI k dohode bola zmenená a doplnená rozhodnutím Spoločného výboru EHP č. 32/2008 zo 14. marca 2008 (1).
            
         
               (2)
            
            
               Smernica Európskeho parlamentu a Rady 2007/24/ES z 23. mája 2007, ktorou sa zrušuje smernica Rady 71/304/EHS o zrušení obmedzení slobody poskytovania služieb pri verejnom obstarávaní prác a o uzatváraní verejných zmlúv na zhotovenie prác so zhotoviteľmi pôsobiacimi prostredníctvom agentúr alebo pobočiek (2), zrušuje smernicu Rady 71/304/EHS (3), ktorá je začlenená do dohody a ktorá sa má následne zrušiť v rámci dohody,
            
         ROZHODOL TAKTO:
   Článok 1
   Znenie bodu 1 (smernica Rady 71/304/EHS) v prílohe XVI k dohode sa vypúšťa.
   Článok 2
   Toto rozhodnutie nadobúda účinnosť 26. apríla 2008 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 25. apríla 2008
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 182, 10.7.2008, s. 28.
   
      (2)  Ú. v. EÚ L 154, 14.6.2007, s. 22.
   
      (3)  Ú. v. ES L 185, 16.8.1971, s. 1.
   
      (4)  Ústavné požiadavky neboli oznámené.